
Евразия экономикалык бирлигинин Тышкы экономикалык 
[bookmark: _Hlk178082767]ишмердүүлүгүнүн бирдиктүү Товардык номенклатурасына ылайык массаждык креслолорду классификациялоо жөнүндө

Евразия экономикалык бирлигинин Бажы кодексинин 22-беренесинин 
1-пунктунун биринчи абзацына ылайык, Евразия экономикалык комиссиясынын Коллегиясы чечти:
1. Массаждык кресло, отургучу, арка жөлөнгүчү менен, же жылытуу системасы бар же жок, кол таянгычы бар же жок, бут койгучу бар же жок, баш койгучу бар же жок, дөңгөлөктөрү бар же жок, отургучтун бийиктигин жөнгө салуу механизми (газ-лифти) менен жабдылган, креслонун аркасын кыйшайтууну жөнгө салуу кулпусу, креслонун термелүүсүн жөндөө туткасы бар, креслонун айлантуучу механизмин, ошондой эле креслого орнотулган дененин айрым бөлүктөрүн массаждоочу жана пульттун жардамы менен башкарылуучу механизмдери бар негизи ар кандай формада жасалган (мисалы, төрт же беш кайчылаш крест формасында, полозь же диск түрүндөгү) кеңсе (компьютердик) креслосу болуп саналган массаждык кресло Евразия экономикалык бирлигинин тышкы экономикалык ишмердүүлүгүнүн Товардык номенклатурасынын интерпретациясынын 1, 3 (б) негизги эрежелерине жана Евразия экономикалык бирлигинин тышкы экономикалык ишмердүүлүгүнүн бирдиктүү Товардык номенклатурасынын 94-тобуна карата 2-эскертүүсүнө ылайык Евразия экономикалык бирлигинин тышкы экономикалык ишмердүүлүгүнүн бирдиктүү Товардык номенклатурасынын 9401-товардык позициясында классификацияланат.
2. Массаждык кресло, отургучу, арка жөлөнгүчү, бут койгучтары менен болгон рамадан турган, баш койгучу бар же жок, кирип-чыгып туруучу бут койгучтары менен же аларсыз, купюра кабыл алуучу менен жабдылган же анысы жок, жылытуу системасы бар же жок, орнотулган массаждык элементтери (мисалы, аба үйлөөчү жаздыкчалар) жана ар түрдүү техникалардын жардамы менен мисалы, шиацу, денени жайып түзөтүү, таптоо, каккылоо, сылоо, термелтүү, басымдардын жардамы менен моюндан бутка чейин денени массаждоо үчүн арналган массаждын интенсивдүүлүгүн, убакытын, ылдамдыгын, тереңдигин жана массаж жасоо жерин башкарууга мүмкүндүк берүү үчүн орнотулган башкаруу системасы менен пульттун жардамы аркылуу башкарылуучу механизми (мисалы, ролик механизми) бар, кресло түрүндөгү массаждык креслону билдирүүчү мссаждык кресло Евразия экономикалык бирлигинин тышкы экономикалык ишмердүүлүгүнүн Товардык номенклатурасынын интерпретациясынын 1, 3 (б) жана 6-негизги эрежелерине ылайык Евразия экономикалык бирлигинин тышкы экономикалык ишмердүүлүгүнүн бирдиктүү Товардык номенклатурасынын 9019 10-субпозициясында классификацияланат.
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

